
Ministru kabineta rīkojums Nr. 647
Rīgā 2022. gada 20. septembrī (prot. Nr. 48 66. §)
Par Latvijas Republikas pārstāvju grupu Latvijas Republikas un Igaunijas Republikas starpvaldību komisijā pārrobežu sadarbības veicināšanai
· 1. Lai veicinātu Latvijas un Igaunijas sociāli ekonomisko attīstību un kopīgo stratēģisko mērķu sasniegšanu, kā arī sekmētu abu valstu sadarbību specifisko pierobežas teritoriju problēmu risināšanā, apstiprināt darbam Latvijas Republikas un Igaunijas Republikas starpvaldību komisijā pārrobežu sadarbības veicināšanai Latvijas Republikas pārstāvju grupu šādā sastāvā:
· 1.1. A. T. Plešs – vides aizsardzības un reģionālās attīstības ministrs (pārstāvju grupas vadītājs);
· 1.2. Dz. Adlers – Alūksnes novada pašvaldības domes priekšsēdētājs;
· 1.3. E. Avotiņš – Smiltenes novada pašvaldības domes priekšsēdētājs;
· 1.4. E. Bērziņa – Veselības ministrijas Eiropas lietu un starptautiskās sadarbības departamenta direktore;
· 1.5. I. Brieze – Rīgas plānošanas reģiona Projektu vadības nodaļas vadītāja;
· 1.6. V. A. Krauklis – Vidzemes plānošanas reģiona Attīstības padomes loceklis, Valkas novada pašvaldības domes priekšsēdētājs;
· 1.7. I. Kravale – Vides aizsardzības un reģionālās attīstības ministrijas Attīstības instrumentu departamenta direktore;
· 1.8. R. Lapiņš – Ekonomikas ministrijas valsts sekretāra vietnieks;
· 1.9. I. Liepiņš – Latvijas Ģeotelpiskās informācijas aģentūras Ģeodēzijas departamenta direktors;
· 1.10. D. Merirands – Satiksmes ministrijas valsts sekretāra vietnieks;
· 1.11. J. Olmanis – Valmieras novada pašvaldības domes priekšsēdētāja vietnieks;
· 1.12. G. Švika – Iekšlietu ministrijas Nozares politikas departamenta direktors;
· 1.13. R. Radiņa − Ārlietu ministrijas Baltijas valstu, Ziemeļvalstu un reģionālās sadarbības nodaļas vadītāja;
· 1.14. J. Vītoliņš – Kurzemes plānošanas reģiona pārstāvis, Ventspils valstspilsētas domes priekšsēdētājs;
· 1.15. I. Zitāns – Valsts ugunsdzēsības un glābšanas dienesta priekšnieka vietnieks.
· 2. Pārstāvju grupas loceklis uz savas prombūtnes laiku norīko aizvietotāju un informē par to Vides aizsardzības un reģionālās attīstības ministriju, tādējādi nodrošinot savas iestādes pārstāvniecību šā rīkojuma 1. punktā minētajā starpvaldību komisijā.
· 3. Pārstāvju grupas darbību koordinē Vides aizsardzības un reģionālās attīstības ministrija.
· 4. Pārstāvju grupas vadītājs var izveidot tematiskās darba grupas aktuālu jautājumu risināšanai, pieaicinot attiecīgus speciālistus.
· 5. Atzīt par spēku zaudējušu Ministru kabineta 2019. gada 29. oktobra rīkojumu Nr. 535 "Par Latvijas Republikas pārstāvju grupu Latvijas Republikas un Igaunijas Republikas starpvaldību komisijā pārrobežu sadarbības veicināšanai" (Latvijas Vēstnesis, 2019, 221. nr.).

